Diari Oficial de la Generalitat Valenciana


Sumari del DOGV 2158, del 03-12-1993 (1993/829980)

ACORD de 23 de novembre de 1993, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'ajuntament de Gandia.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   2158

Data del DOGV
:   03-12-1993

Secció del DOGV
:   ALTRES DISPOSICIONS

Número del document
:   1993/829980


Data del document
:   23-11-1993

Organisme emissor
:   Conselleria d'Administració Pública

Tipus de document
:   Acord

Acord de 23 de novembre de 1993, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Gandia.  
El Govern Valencià, en la reunió del dia 23 de novembre de 1993, adoptà l'acord següent:  
L'Ajuntament de Gandia, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ampliació de l'avinguda de Pius XI d'aquesta ciutat.  
Aquesta declaració d'urgent ocupació es justifica en la necessitat d'aconseguir unes connexions adequades entre la carretera nacional 337 Gandia-Port i el sistema general de la xarxa viària i el pont sobre el riu Serpis, ja que, altrament, es crearia una zona conflictiva en enllaçar dues carreteres sense resoldre adequadament la seua connexió.  
Sotmès l'expedient a informació pública i efectuades les notificacions individualitzades als afectats, aquests no han presentat cap al·legació.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Gandia per a l'execució del projecte d'ampliació de l'avinguda de Pius XI d'aquesta ciutat.  
Llista de béns afectats:  
Número de la parcel·la: part de la parcel·la cadastral núm. 38 del Polígon Cadastral de la Riquesa Rústica núm. 8. Superfície: 82'21 m2. Titulars i adreces: Sra. Dolores, Sra. Ana, Sra. Josefa i Sra. Cristina Romàn López, per quartes parts indivises, que viuen, respectivament, al carrer d'Alfonso XIII, 86. Madrid; passeig de les Germanies, 23-6-A. Gandia; carrer Clara del Rey, 79-2-D. Madrid; i carrer de Celeruega, 10. Madrid; Dades del Registre de la Propietat: tom 32, foli 113, finca núm. 440. Situació material: no cultivat, amb tanca. Situació jurídica: no se'n coneixen càrregues ni gravàmens.  
Aquest acord es publicarà al Diari Oficial de la Generalitat Valenciana a l'efecte de l'article 56.2 del Reglament de la Llei d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Gandia al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acorda que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord al Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 3011992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 23 de novembre de 1993  
El Conseller Secretari del Govern Valencià,  
LUIS BERENGUER FUSTER